Galambos Lajos: Nem vagyok szökésben
Nincs oka szökni vagy Mexikóban maradni, hiszen nem követett el semmit - állítja Lagzi Lajcsi.
"Nem vagyok szökésben, hiszen nincs ellenem érvényben elfogatóparancs, és okom sincs szökni, hiszen nem követtem el semmit. Ugyanakkor turista sem vagyok, ráadásul a feltűnést is kerülöm" - nyilatkozta Lagzi Lajcsi a Blikknek. A lakodalmas zenével befutott muzsikus jó ideje Mexikóban nyaral, bő négy hónap előzetes után.

Mint mondta, megpróbálja bepótolni azt a 125 napot, amit "elraboltak tőle". Repülős kirándulásra ment a családjával, Kuba partjainál vitorlázott az elmúlt napokban, és üzleti tárgyalásai is vannak.

Mint korábban írtuk, február 9-én újra összeült a bíróság, és másodfokon, jogerősen döntött: Lagzi Lajcsinak nem kell visszamennie a börtönbe, szabadlábon maradhat a következő tárgyalásig.
tévé Tévé Galambos Lajos Lagzi Lajcsi